У Вікіпедыі ёсць артыкулы пра іншых асоб з прозвішчам Крывец.

**Сяргей Крывец** (нар. 8 чэрвеня 1986, Гродна) — беларускі футбаліст, паўабаронца польскага клуба «Вяра Леха» з Познані. Ігрок нацыянальнай зборнай Беларусі (2008—2016). Футбаліст года Беларусі (2014).

Клубная кар’ера
---------------

Кар’ера Сяргея пачыналася ў Гродна, дзе ён займаўся ў ДЮСШ «Белкард», пад кіраўніцтвам Уладзіміра Сямерыкава. У 2003 годзе трапіў у склад мінскага «Лакаматыва». Па выніках чэмпіянату ў Першай лізе 2004 года «Лакаматыў» атрымаў права выступаць у Вышэйшай лізе, а Сяргей стаў адным з найлепшых бамбардзіраў клуба.

У 2006 годзе Крывец перайшоў у БАТЭ, у складзе якога наступныя 4 гады запар станавіўся чэмпіёнам Беларусі. Сяргей Крывец — аўтар першага гала, забітага беларускімі клубамі ў асноўнай сетцы Лігі чэмпіёнаў (БАТЭ — «Ювентус» 2:2, Мінск, 30 верасня 2008 года). У 2009 годзе па выніках апытання, якое праводзілася газетай «Прессбол», Сяргей быў прызнаны найлепшым футбалістам чэмпіянату.

У снежні 2009 года Крывец перайшоў у польскі «Лех» з Познані. «Лех» у сезоне 2009/10 стаў чэмпіёнам Польшчы. Сяргей правёў 13 матчаў і забіў 3 галы. У ліпені 2012 года перайшоў у клуб «Цзянсу Сайнці» з кітайскага горада Нанкін, дзе спачатку трывала гуляў у аснове, але з мая 2013 года перастаў з’яўляцца на полі.

У ліпені 2013 года вярнуўся ў БАТЭ, падпісаўшы трохгадовы кантракт. 23 ліпеня 2013 года ў адказным матчы другога кваліфікацыйнага раўнда Лігі чэмпіёнаў супраць карагандзінскага «Шахцёра» не забіў пенальці, у выніку БАТЭ саступіў 0:1 і вылецеў з розыгрышу Лігі чэмпіёнаў. Пазней у чэмпіянаце Беларусі тройчы аформіў дубль у браму салігорскага «Шахцёра», дзякуючы чаму БАТЭ здолеў перагнаць гэты клуб і атрымаць чарговае чэмпіёнства.

У сезоне 2014 Сяргей стаў выступаць на пазіцыі левага ўскрайняга нападніка. Неўзабаве ён узначаліў як спіс найлепшых бамбрадзіраў, так і спіс найлепшых асістэнтаў чэмпіянату. Дапамог БАТЭ прайсці ў групавы этап Лігі чэмпіёнаў 2014/15: 5 жніўня 2014 года ў адказным матчы трэцяга кваліфікацыйнага раўнда супраць «Дэбрэцэна» на другой дададзенай хвіліне забіў гол, які вывеў БАТЭ ў раўнд плэй-оф.

28 жніўня 2014 года перайшоў у французскі клуб «Мец». Спачатку трывала гуляў у аснове, 20 верасня 2014 года забіў свой першы гол за «Мец» — у браму «Бастыі» (выніковы лік 3:1). Але потым Сяргей стаў атрымоўваць менш часу на полі, а з сакавіка 2015 года ўвогуле не выхадзіў, нярэдка нават не трапляючы ў заяўку. Па выніках сезона 2014/15 «Мец» страціў месца ў Лізе 1. На наступны сезон Крывец застаўся ў камандзе, аднак у першай палове сезона не выхадзіў на поле. У пачатку 2016 года, пасля змены галоўнага трэнера, стаў трапляць у склад, але замацавацца ў аснове не здолеў. У чэрвені 2016 года датэрмінова разарваў кантракт з «Мецам».

14 ліпеня 2016 года падпісаў аднагадовы кантракт з плоцкай «Віслай», якая вярнулася ў польскую Экстраклясу. Трывала гуляў за аснову «Віслы», толькі ў красавіку 2017 года атрымаў траўму і выбыў да канца сезона 2016/17. У чэрвені 2017 года стала вядома, што «Вісла» не будзе падаўжаць кантракт з Крыўцом і той пакідае клуб.

У ліпені 2017 года падпісаў кантракт з польскім футбольным клубам «Арка» (Гдыня) тэрмінам на адзін год з магчымасцю падаўжэння яшчэ на год. Аднак, на полі ў складзе «Аркі» з’яўляўся нерэгулярна, правёў у Экстраклясе ўсяго 10 матчаў.

У чэрвені 2018 года вярнуўся ў Беларусь, стаўшы іграком брэсцкага «Дынама». У брэсцкай камандзе замацаваўся ў аснове. Сезон 2019 амаль поўнасцю прапусціў з-за траўмы. У 2020 годзе вярнуўся ў аснову, чаргаваў выхады ў стартавым складзе і на замену.

У лютым 2021 года падпісаў кантракт з познаньскім «Лехам», каб далучыцца да рэзервовай каманды «Лех II» з трэцяга дывізіёна Польшчы. У чэрвені 2022 года пакінуў каманду і вырашыў завяршыць кар’еру, аднак пазней далучыўся да створанага заўзятарамі клуба «Вяра Леха» з шостага дывізіёна.

Міжнародная кар’ера
-------------------

Выступаў за моладзевую зборную Беларусі на чэмпіянаце Еўропы 2009 у Швецыі.

У нацыянальнай зборнай Беларусі дэбютаваў 2 лютага 2008 года ў таварыскім матчы супраць Ісландыі. У далейшым трывала выклікаўся ў зборную, але пасля пераезду ў Кітай улетку 2012 года перастаў трапляць у асноўную каманду. Пасля вяртання ў БАТЭ дзякуючы добрай гульні ў чэмпіянаце зноў атрымаў выклік у зборную ў кастрычніку 2013 года.

Дасягненні
----------

* Беларусь 01Чэмпіён Чэмпіён Беларусі (6): 2006, 2007, 2008, 2009, 2013, 2019
* Беларусь Уладальнік Кубка Беларусі: 2006
* Беларусь Уладальнік Суперкубка Беларусі (2): 2014, 2020
* Беларусь Пераможца Першай лігі чэмпіянату Беларусі: 2004
* Польшча 01Чэмпіён Чэмпіён Польшчы: 2010
* Кітай Уладальнік Суперкубка Кітая: 2013
* Беларусь У спісе 22 найлепшых футбалістаў чэмпіянату Беларусі: 2007, 2008, 2009, 2013, 2014.
* Беларусь Найлепшы футбаліст чэмпіянату Беларусі: 2009
* Беларусь Найлепшы паўабаронца чэмпіянату Беларусі: 2014
* Беларусь Футбаліст года Беларусі: 2014

Зноскі
------

1. ↑  Sergey Krivets // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Sergey Krivets // FBref.com<a href='https://wikidata.org/wiki/Track:Q56239490'></a>
3. ↑  90minut.pl — 2003. Праверана 23 верасня 2022.<a href='https://wikidata.org/wiki/Track:Q2818677'></a>
4. ↑  Футбол. Сергей Кривец перешел из «Леха» в «Цзянсу Сайнти»
5. ↑  Кривец подписал 3-летний контракт с БАТЭ(недаступная спасылка)
6. ↑  Футбол. Сергей Кривец перешел в «Мец»
7. ↑  Сергей Кривец покинул "Мец"
8. ↑  Сергей Кривец подписал однолетний контракт с "Вислой" из Плоцка
9. ↑  Футбол. Сергей Кривец покидает "Вислу" — польский клуб решил не продлевать контракт с белорусским полузащитником
10. ↑  Сергей Кривец продолжит карьеру в польском клубе "Арка"
11. ↑  Сергей Кривец подписал контракт с брестским "Динамо"
12. ↑  Сергей Кривец подписал контракт с "Лехом-2"
13. ↑  Футбол. Сергей Кривец завершил карьеру футболиста Архівавана 9 ліпеня 2022.
14. ↑  Чичкан в Тбилиси Архівавана 26 лістапада 2022.

Спасылкі
--------

* Профіль на афіцыйным сайце БАТЭ (руск.)

|  |  |
| --- | --- |
| ⚙️   Тэматычныя сайты | 90minut · AS.com · BDFA · by.tribuna.com · eu-football.info (ігрок) · FBref.com · FootballDatabase.eu · FootballFacts.ru · National Football Teams.com · Soccerway · teams.by · Transfermarkt (ігрок) · worldfootball.net (ігрок) · Прэсбол · УЕФА |

| ⛭Маладзёжная зборная Беларусі — Маладзёжны чэмпіянат Еўропы 2009 |
| --- |
| Сцяг Беларусі | 
* 1 Часноўскі (б)
* 2 Асіповіч
* 3 Мартыновіч
* 4 Шытаў
* 5 Бардачоў
* 6 Балановіч
* 7 Крывец
* 8 Валадзько
* 9 Ковель
* 10 Камароўскі
* 11 Афанасьеў (к)
* 12 Гамялько (б)
* 13 Сачыўка
* 14 Пуціла
* 15 Кісляк
* 16 Вераціла
* 17 Гігевіч
* 18 Верхаўцоў
* 19 Янушкевіч
* 20 Юрчанка
* 21 Сівакоў
* 22 Кавалеўскі (б)
* 23 Чухлей
* трэнер: Юрый Курненін

 |

| ⛭Футбаліст года ў Беларусі |
| --- |
| БССР | 
* 1983 Гоцманаў
* 1984 Алейнікаў
* 1985 Гоцманаў
* 1986 Алейнікаў
* 1987 Гоцманаў
* 1988 Алейнікаў
* 1989 Гоцманаў
* 1990 Мятліцкі
* 1991 Курбыка

 |
| Беларусь | 
* 1992 Зыгмантовіч
* 1993 Герасімец
* 1994 Зыгмантовіч
* 1995 Бялькевіч
* 1996 Макоўскі
* 1997 Лаўрык
* 1998 Хацкевіч
* 1999 Гурэнка
* 2000 Хацкевіч
* 2001 Туміловіч
* 2002 Глеб
* 2003 Глеб
* 2004 Рамашчанка
* 2005 Глеб
* 2006 Глеб
* 2007 Глеб
* 2008 Глеб
* 2009 Кульчы
* 2010 Жаўноў
* 2011 Гутар
* 2012 Брэсан
* 2013 Калачоў
* 2014 Крывец
* 2015 Стасевіч
* 2016 Калачоў
* 2017 Гардзяйчук
* 2018 Стасевіч
* 2019 Стасевіч
* 2020 Скавыш
* 2021 Салавей
* 2022 Хвашчынскі

 |